സംസ്ഥാന ടെലിവിഷന് അവാര്ഡ് ബാബു രാമചന്ദ്രന് മികച്ച അവതാരകന്, സി അനൂപ് മികച്ച കമന്്റേറ്റര് തിരുവനന്തപുരം: സംസ്ഥാന ടെലിവിഷന് അവാര്ഡുകള് പ്രഖ്യാപിച്ചു. ഏഷ്യാനെറ്റ് ന്യൂസ് ഓണ്ലൈനിലെ ബാബു രാമചന്ദ്രനാണ് മികച്ച അവതാരകനുള്ള അവാര്ഡ് വാര്ത്തേതര പരിപാടി , വല്ലാത്തൊരു കഥയുടെ അവതരണത്തിനാണ് പുരസ്കാരം. ഏഷ്യാനെറ്റ് ന്യൂസിലെ സി അനൂപ് ആണ് മികച്ച കമന്്റേറ്റര്. പാട്ടുകള്ക്ക് കൂടൊരുക്കിയ ആള് എന്ന പരിപാടിക്കാണ് പുരസ്കാരം. വല്ലാത്തൊരു കഥയുടെ എപ്പിസോഡുകള് ഇവിടെ കാണാം. പാട്ടുകള്ക്ക് കൂടൊരുക്കിയ ഒരാള് സൗമ്യം, ശ്രീത്വം, ഭാവദ്വയം എന്ന ദൂരദര്ശന് പരിപാടിയുടെ അവതാരക രാജശ്രീ വാര്യര്ക്കും മികച്ച അവതരണത്തിനുള്ള പുരസ്കാരമുണ്ട്. നന്ദകുമാര് തോട്ടത്തലിന്റെ ദി സീ ഓഫ് എക്റ്റസിക്കാണ് മികച്ച ഡോക്യൂമെന്ററിക്കുള്ള അവാര്ഡ്. മികച്ച ടെലി ഫിലിമിനുള്ള അവാര്ഡ് കള്ളന് മറുതയ്ക്കാണ്, അര്ജുനന് കെ യുടേതാണ് കഥ. മികച്ച ടെലി സീരിയലിന് ഇത്തവണ അവാര്ഡ് നല്കുന്നില്ലെന്ന് മന്ത്രി സജി ചെറിയാന് അറിയിച്ചു. കഥാ സീരിയില് വിഭാഗത്തിലും, കുട്ടികളുടെ സീരിയലിനും ഇത്തവണ അവാര്ഡില്ല. എന്ട്രികള്ക്ക് നിലവാര തകര്ച്ചയുണ്ടെന്നാണ് ജൂറിയുടെ വിലയിരുത്തല്. ടെലിവിഷന് പരമ്ബരകളില് കുട്ടികളെയും സ്ത്രീകളെയും മോശമായി ചിത്രീകരിക്കുന്നുവെന്നാണ് ജൂറിയുടെ നിരീക്ഷണം. മികച്ച സീരിയലുകള് വേണമെന്നാണ് സര്ക്കാര് നിലപാടെന്ന് പറഞ്ഞ മന്ത്രി ചാനല് മേധാവിമാരുമായി ചര്ച്ച നടത്തുമെന്നും അറിയിച്ചു. അവാര്ഡ് തുക വര്ദ്ധിപ്പിക്കുമെന്നും മന്ത്രി സജി ചെറിയാന് പ്രഖ്യാപിച്ചിട്ടുണ്ട്. ടെസ്റ്റ് പോസിറ്റിവിറ്റി കുറഞ്ഞാല് തീയറ്ററുകള് തുറക്കുമെന്നും മന്ത്രി അറിയിച്ചു.